Ma ei ütle, et ei oleks olnud sõjavange, keda seadusevastaselt kinni hoiti, vaid ainult seda, et kogu teema on kujundatud nii, et avalikkust üles kütta ja et inimestel kaoks igasugune reaalsustaju. Tänasel päeval on USA see, kes hoiab vangis "viirastuslikke" sõjavange ja  lahingutegevuses kadunuks jäänuid. Ainult et ohvrid on araablased ja moslemid. Armee uurimisrühma juhtinud kindral Paul Kern ütles 2004. aastal Senatis, et CIA võib hoida kuni sadat "viirastuslikku arestanti" Bagdadi kurikuulsas Abu Chraibi vanglas. Ja on avalikustatud, et USA-l oli Bushi/Cheney valitsemisajal rida salavanglaid, kuhu Punasel Ristil oli keelatud siseneda. Kas see ei ole sõjavangide ja lahingutegevuses kadunuks jäänute seadusevastane kinnipidamine? Teiste süüdistamine kuritegudes, mida sa ise  toime paned, tekitab kahtluse, kas sinu enda poolt esitadud süüdistused on ikka tõesed. Samuti vihjab see sellele, et sul on ehk luulud.